מירי דור

מרים (מירי) דור (26 במאי 1910 – 11 באוקטובר 1945) הייתה משוררת וסופרת ילדים עברייה ביישוב.

 קורות חיים 
ממוזער|250x250 פיקסלים|משפחת היילפרין בארץ-ישראל בשנת 1926: מימין לשמאל: צבי רין (עומד), יחיאל היילפרין (יושב), עוזי אורנן (עומד על שרפרף), מירי דור (עומדת מאחור), פנינה הלפרין (יושבת), יונתן רטוש (עומד).
נולדה בוורשה ליחיאל היילפרין, מחנך עברי ותומך של חיים ויצמן, ופנינה (לבית הוכברג), גננת עברייה שהשתייכה לפועלי ציון. אחות ליונתן, צבי ועוזיאל. שפת אמה הייתה עברית.

בשנת 1919 עלתה לארץ ישראל עם משפחתה באונייה "רוסלאן". עקב חיפושי פרנסה של אביה נדדה משפחתה בנעוריה בין ירושלים לתל אביב, ומירי למדה בגימנסיה הרצליה בתל אביב, בגימנסיה העברית רחביה בירושלים ובבית-הספר התיכוני למסחר (לימים גימנסיה גאולה בתל אביב). בהיותה בת 16 החלה לחבר שירים, וכעבור כשלוש שנים החלה לפרסמם בכתבי העת הספרותיים "מאזנים" ו"כתובים". ב-1936 נסעה ללימודים בפריז יחד עם חברהּ, לימים בעלה, הזואולוג מנחם דור (קלוגהויפט). היא למדה זואולוגיה ובלשנות. ב-1938 שבה לארץ ישראל והחלה לכתוב סיפורים על בעלי חיים; תחילה למען אחיה הצעיר ממנה ב-13 שנים, עוזיאל (לימים פרופ' עוזי אורנן), ואחר כך לשבועון הילדים "דבר לילדים", שם התפרסמו במדור בשם "בביברו של עולם".

בשנת ה'תש"ג יצא לאור הספר "עולם החי, פרימטים: Primates: קופים וקיפופים", שבכתיבתו ועריכתו השתתפה מירי דור יחד עם בעלה ועם אלכסנדר ברש ודבורה אילון-סרני.

מירי דור נפטרה כתוצאה מסיבוכים בהיריון.

לאחר מותה יצאו לאור סיפוריה בספר "ביברו של עולם" (ה'תש"ח) ושיריה בספר "שולל: צרור שירים" (ה'תש"ט).

דור עסקה גם בתרגום, ותרגמה מסיפורי ז'אן-פול סארטר (יום בבית הסוהר; בחדר; אינטימיות) ואת הספרים "בשלג הקילימאנג'ארו" מאת ארנסט המינגוויי ו"מלך נער" מאת אנדרה ליכטנברגר.

זן הדג שוניתית מירי () שאותו זיהו בעלה וג'ראלד אלן  ב-1977 נקרא על שמה.

משפחתה
250px|ממוזער|שמאל|משפחת הילפרין, מימין לשמאל. יושבים: האם פנינה היילפרין, האח עוזי אורנן והאב יחיאל היילפרין. עומדים: דבורה אשת יונתן, יונתן רטוש, האחות מירי דור
אחות לאוריאל (לימים המשורר יונתן רטוש), לבלשן צבי רין ולבלשן פרופ' עוזי אורנן.

אלמנהּ, מנחם דור, נשא לאישה את ידידתה הסופרת והמחנכת רבקה דוידית.

לקריאה נוספת
 זיוה שמיר, אחות רחוקה: מירי דור - המשוררת המודרניסטית הראשונה, סדן ב', אוניברסיטת תל אביב, תשנ"ז, עמ' 241–263.
 זיוה שמיר, "אמזונה, חתולה בוגדנית ומלכה", אתר מב"ע (מחקרים בספרות עברית), 5 בספטמבר 2023

קישורים חיצוניים


 מירי היילפרין - דור, באתר "מילים"
 מירי הלפרין - דור, באתר "מילים"







הערות שוליים

קטגוריה:ישראליות ילידות פולין
קטגוריה:אנשי העלייה השלישית
קטגוריה:בוגרות גימנסיה גאולה
קטגוריה:בוגרי גימנסיה גאולה
קטגוריה:יהודים הקבורים בהר הזיתים: חלקות החסידים
קטגוריה:משוררות כותבות עברית
קטגוריה:משוררים כותבי עברית
קטגוריה:משפחת יחיאל היילפרין
קטגוריה:מתרגמות לעברית
קטגוריה:מתרגמים לעברית
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:מתרגמות מצרפתית לעברית
קטגוריה:מתרגמים מצרפתית לעברית
קטגוריה:נשות העלייה השלישית
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:עולי האונייה רוסלאן
קטגוריה:ארץ-ישראלים שנולדו ב-1910
קטגוריה:ארץ-ישראלים שנפטרו ב-1945